**ADATVÉDELMI ÉS ADATKEZELÉSI**

**TÁJÉKOZTATÓ**

# 

# I. ADATKEZELŐ BEMUTATÁSA

Az **Aba-Novák Agóra Kulturális Központ Nonprofit és Közhasznú Korlátolt Felelősségű Társaság** (a továbbiakban: Adatkezelő, Társaság, vagy „Mi”) belső adatkezelési folyamatai jogszerűségének és az érintettek jogainak biztosítása céljából az alábbi adatvédelmi tájékoztatót alkotja.

|  |  |
| --- | --- |
| Adatkezelő megnevezése: | **Aba-Novák Agóra Kulturális Központ Nonprofit és Közhasznú Korlátolt Felelősségű Társaság** |
| Adatkezelő cégjegyzékszáma: | **Cg. 16-09-010677** |
| Adatkezelő székhelye: | **5000 Szolnok, Hild János tér 1.** |
| Adatkezelő elektronikus címe: | **abanovak@ankk.hu** |
| Adatkezelő képviselője: | **Molnár Lajos Milán ügyvezető** |
| Adatvédelmi tisztviselő: | **Bovard Kft. (**[**info@bovard.hu**](mailto:info@bovard.hu)**)** |

Az Adatkezelő a személyes adatokat valamennyi hatályos, de elsősorban az alábbi jogszabályok előírásai szerint kezeli:

* információs önrendelkezési jogról és az információszabadságról szóló 2011. évi CXII. törvény (továbbiakban Info. tv.),
* az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) (továbbiakban: Rendelet vagy GDPR),
* 2013. évi V. törvény a Polgári Törvénykönyvről (a továbbiakban: Ptk),
* a felnőttképzésről szóló 2013. évi LXXVII. törvény.

Az Adatkezelő a személyes adatokat bizalmasan kezeli, az adatok megőrzése érdekében megtesz minden, az adattároláshoz, adatkezeléshez kapcsolódó informatikai és egyéb biztonságos adatkezelést elősegítő technikai és szervezési intézkedést.

**\*\*\*\*\***

**II. ADATKEZELÉSI CÉLOK:**

A Társaság, mint a helyi kulturális programok szervezésével és a kultúra terjesztésével kapcsolatos közfeladatokat ellátó társaság különböző felnőttképzéseket szervez. Az adatkezelés a felnőttképzéseken való jelentkezések elbírálása és a képzések lebonyolítása érdekében szükséges.

**1. Felnőttképzési jelentkezések elbírálása**

**Adatkezelés célja**

Jelentkezők nyilvántartásba vétele az Adatkezelő felnőttképzéseire.

**Kezelt személyes adatok**

A jelentkező

* neve, (azonosítás)
* születési neve, (azonosítás)
* anyja neve, (azonosítás)
* születési helye és ideje, (azonosítás)
* állampolgársága, (jelentkezésre jogosultság)
* lakcíme, értesítési címe, (kapcsolattartás)
* telefonszáma és e-mail címe (megadása önkéntes, kapcsolattartás)
* iskolai és szakmai végzettsége, nyelvi ismereteivel kapcsolatos adatok (jelentkezésre jogosultság).

**Személyes adatok forrása**

Az érintett. Mivel az érintett a személyes adatok forrása, így a kezelt adatok körének esetleges változásáról azok felvételekor, közvetlenül ad tájékoztatást részére az Adatkezelő.

**Adatkezelés jogalapja**

A személyes adatok kezelésére a felnőttképzési szerződés megkötését megelőzően a tanulói jelentkezés elbírálásához van szükség (Rendelet 6. cikk (1) bekezdés b) pontja).

**Személyes adatok címzettjei**

Az érintettek személyes adatait az Adatkezelő kizárólag azon alkalmazottai jogosultak kezelni, akiknek a személyes adatok kezelése munkakörébe tartozik.

**Személyes adatok továbbítása harmadik országba, vagy nemzetközi szervezethez**

Adatkezelő az érintettek személyes adatait nem továbbítja sem harmadik országba, sem nemzetközi szervezethez.

**Személyes adatok kezelésének időtartama**

A jelentkezéseket az elévülési időben őrizzük meg, mely általános esetben az elbírálástól számított 5 év.

**Automatizált döntéshozatal és profilalkotás**

Egyik sem történik az adatkezelés során.

**\*\*\*\*\***

**2. Felnőttképzés lebonyolítása**

A felnőttképzésről szóló 2013. évi LXXVII. törvény tartalmazza a felnőttképzések szervezésére és az oktatás lebonyolítására vonatkozó szabályokat. A felnőttképzési tevékenység végzése során szükséges adatkezelések meghatározása is ezen törvényben történik.

**Adatkezelés célja**

A felnőttképzés lebonyolítása.

A képzések során fotókat és videók készítünk, melyek felhasználásának célja a közérdeklődés tájékoztatása, valamint a képzések népszerűsítése és képes beszámolóval való illusztrálása az online felületeinken. Az általunk szervezett képzéseket bemutató fotók és videók a <http://www.agoraszolnok.hu/> címen elérhető weboldalunkra, valamint a Facebook és Instagram oldalunkra kerülhetnek feltöltésre, illetve közzétételre kerülhetnek a képzéseinket bemutató referencia anyagokban.

Amennyiben a képzés valamilyen pályázat, támogatás, vagy egyéb központi forrás felhasználásával kerül lebonyolításra, a támogatás felhasználását alátámasztó dokumentáció részeként Társaságunknak kötelezettsége jelenléti ívet vezetni és fotókkal dokumentálni, hogy a biztosított forrás felhasználása jogszerűen történt. A jogszabályban meghatározottak szerint ellenőrzés körében az ellenőrzésre jogosult szervek megismerhetik a támogatás felhasználását alátámasztó dokumentációban szerepelő adatokat. A támogatások felhasználásával, illetve a felhasználás ellenőrzésével kapcsolatos adatkezelésre vonatkozó részletes tájékoztatás a <http://www.agoraszolnok.hu/adatvedelmi_nyilatkozat/> aldolalon elérhető.

**Kezelt személyes adatok**

A felnőttképzések során a felnőttképzési törvény az alábbi személyes adatok kezelését írja elő az Adatkezelő számára:

A felnőttképzési tv. 16. § alapján a felnőttképzést folytató intézménynek az alábbi dokumentumokat kell vezetnie, nyilvántartania és - a hatóság ellenőrzési jogköre gyakorlásának biztosítása érdekében - megőriznie:

a) az elméleti tanórán, gyakorlati foglalkozáson, konzultáción vezetett, a képzésben részt vevő felnőtt által aláírt jelenléti íveket, valamint a képzésben résztvevővel elektronikus úton folytatott szakmai felkészítést, ellenőrzést igazoló dokumentumokat,

b)a képzésben részt vevő felnőtt személyes adatait, valamint a képzés megkezdéséhez és folytatásához szükséges feltételeket igazoló eredeti dokumentumokat vagy azoknak a felnőttképzést folytató intézmény által hitelesített másolatait, továbbá a bemeneti kompetenciamérést és az előzetes tudásmérést igazoló dokumentumokat,

c) a felnőttképzési szerződést, a képzési programot, a képzésnek a képzési program szerinti megvalósítását igazoló dokumentumokat, valamint a résztvevők hiányzásait dokumentáló haladási naplót,

d) a képzésben részt vevő felnőttnek a sikeres vizsga letételét vagy a képzés elvégzését igazoló dokumentumának a hitelesített másolatát vagy a bizonyítvány átvételéről szóló elismervény eredeti példányát,

e) a képzés megvalósításához szükséges személyi és tárgyi feltételek biztosítását szolgáló szerződések eredeti példányát,

f) a kötelező statisztikai adatszolgáltatási kötelezettség teljesítését igazoló adatlap eredeti példányát,

g) az oktatók foglalkoztatásával összefüggő dokumentumokat.

A törvény 21. § alapján a felnőttképzést folytató intézmények az alábbi adatokat tartják nyilván és kezelik:

a) a képzésben résztvevő

aa) nevét, születési nevét, anyja nevét, születési helyét és idejét, nemét, állampolgárságát, lakóhelyének és tartózkodási helyének címét, telefonszámát, nem magyar állampolgár Magyarországon való tartózkodásának jogcímét és a tartózkodásra jogosító okirat, okmány megnevezését és számát,

ab) a tankötelezettsége teljesítése mellett felnőttképzésben is részt vevő esetén: szülője, törvényes képviselője nevét, lakóhelyét, tartózkodási helyét, telefonszámát,

b) a képzési jogviszonnyal összefüggő adatokat, amelyek a képzésben részt vevő

ba) iskolai és szakmai végzettségével, nyelvi ismereteivel,

bb) képzésbe történő felvételével,

bc) tanulmányainak értékelésével és minősítésével,

bd) a képzéssel megszerzett szakképesítés vagy egyéb kompetencia megnevezésével, a vizsga helyével, időpontjával, eredményével

kapcsolatosak,

c) a képzésben részt vevő társadalombiztosítási azonosító jelét.

A törvényben felsorolt adatokon túl a minél egyszerűbb kapcsolattartás érdekében az Adatkezelő kezelheti a tanulók e-mail címét és telefonszámát is. Az Adatkezelő álláspontja szerint a mai világban a legegyszerűbb kapcsolattartási mód az e-mail, vagy telefon útján történő kommunikáció, így ennek kezelése szükséges a felnőttképzési szerződés teljesítéséjez. Az érintettek e-mail címe és telefonszáma kizárólag ezen célból kerülhet kezelésre.

Tájékoztatjuk az érintetteket, hogy az elégedettségmérés anonim módon kerül elvégzésre, így ehhez kapcsolódóan személyes-adat kezelésre nem kerül sor.

Tájékoztatjuk az érintetteket, hogy a képzéseken végzettségre és foglalkoztatottságra vonatkozó statisztikai célú adatfelmérésre önkéntes alapon, anonim módon kerülhet sor, így ehhez kapcsolódóan személyes-adat kezelésre nem kerül sor.

A felnőttképzési tevékenysége nyújtásához kapcsolódóan az Adatkezelőnek panaszkezelési rendszert kell üzemeltetnie. Az érintettek sérelem esetén az oktatóhoz, az ügyfélszolgálatot ellátó munkatárshoz, illetve a szakmai vezetőhöz egyaránt fordulhatnak, aki a panaszt szóban vagy írásban egyaránt köteles befogadni. Panasz elektronikus levélben is benyújtható. A „Panaszlap” kitöltése minden esetben kötelező, melyet vagy a résztvevő (írásbeli panasz), vagy az Adatkezelő munkatársa (szóbeli panasz) végez el két példányban, és mindkét fél aláírásával igazolja a panasz fenntartását, illetve befogadását. Amennyiben az írásbeli panasz nem a formanyomtatványon érkezik be, arról az intézmény munkatársa kitölti a Panaszlapot, és csatolja hozzá a panaszos beadványát. A panasztétel során az Adatkezelő csupán a panaszos nevét, értesítési címét és a panaszának pontos leírását kezeli.

**Adatkezelés jogalapja**

A felnőttképzési törvény szerint az Adatkezelő és a hallgatók között felnőttképzési szerződés jön létre, mely alapján megvalósul az oktatás.

A személyes adatok kezelésére a felnőttképzési szerződés megkötését megelőzően a tanulói jelentkezés és a szerződés előkészítése, valamint a szerződés teljesítéséhez van szükség (Rendelet 6. cikk (1) bekezdés b) pontja), azonban az adatkezeléseket a törvény kötelezően írja elő az Adatkezelő részére (Rendelet 6. cikk (1) bekezdés c) pontja), így a személyes adatok kezelésének jogalapja egyrészt a felnőttképzési szerződés teljesítése, másrészt a jogszabályi előírásoknak történő megfelelés.

A panaszkezeléssel kapcsolatos adatkezelések jogalapja szintén jogszabályi előírás (felnőttképzésről szóló 2013. évi LXXVII. törvény 11. § (1) bekezdés l) pontja).

A kapcsolattartáshoz szükséges adatok kezelése szintén a felnőttképzési szerződés teljesítéséhez szükséges, és kizárólag ezen célból történhet.

Függetlenül attól, hogy a képzés a résztvevők által fizetett tandíjból, vagy valamilyen egyéb forrásból valósul meg, az érintettek hozzájárulása (Rendelet 6. cikk (1) bekezdés a) pont) alapján fotókat készítünk, és az alábbi online felületeken nyilvánosságra hozzuk annak érdekében, hogy - mint a helyi kulturális programok szervezésével és a kultúra terjesztésével kapcsolatos közfeladatokat ellátó társaság - a közérdeklődést tájékoztassuk a tevékenységünkről. A fotók és videók a <http://www.agoraszolnok.hu/> címen elérhető weboldalunkra, valamint a Facebook és Instagram oldalunkra kerülhetnek feltöltésre, illetve közzétételre kerülhetnek a képzéseinket bemutató referencia anyagokban. Amennyiben a későbbiekben az érintett úgy dönt, hogy a hozzájárulását vissza kívánja vonni, bármikor megteheti a **hajdu.csaba@ankk.hu** címen. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

**Személyes adatok forrása**

Az érintett. Mivel az érintett a személyes adatok forrása, így a kezelt adatok körének esetleges változásáról azok felvételekor, közvetlenül ad tájékoztatást részére az Adatkezelő.

A felvételeket az Adatkezelő munkavállalója, vagy megbízott fotós partnere készíti.

**Személyes adatok címzettjei**

Az érintett személyes adatait kizárólag az Adatkezelő azon munkavállalói ismerhetik meg, akiknek az a munkaköréből adódó feladata ellátásához szükséges.

Az adatkezelés során az Adatkezelő az alábbi adatfeldolgozók szolgáltatásait veszi igénybe:

**Illyés Csaba** (székhelye: 5000, Szolnok, Boldog Sándor István krt. 21.II. 5., adószáma: 52223082-2-36) – megbízott fotós partner

**WEBDREAM MAGYARORSZÁG KFT.** (székhely: 1037 Budapest, Testvérhelyi lejtő 10.; cégjegyzékszám: 01-06-746961; adószám: 14546969-2-41): A <http://www.agoraszolnok.hu/> weboldal tekintetében tárhelyszolgáltató és Társaságunk e-mail szolgáltatója.

Az Adatfeldolgozók az érintett személyes adatait kizárólag az Adatkezelő által meghatározott és szerződésben rögzített célból, utasításai szerint kezelhetik, az adatkezelés tekintetében önálló döntési jogosultságuk nincs. Az Adatfeldolgozók titoktartási kötelezettséget és szerződéses garanciákat vállaltak a feladataik teljesítése közben megismert személyes adatok megőrzésére vonatkozóan.

A felnőttképzési törvény 21. § (3) bekezdése előírja az Adatkezelő részére, hogy a törvényben meghatározott adatokat államháztartási vagy európai uniós források igénybevételének és felhasználásának ellenőrzése céljából az e támogatásokat ellenőrző szervek számára továbbítsa.

Az egyes képzéseken tanító oktatóinkat számos esetben megbízási jogviszonyban alkalmazzuk. A megbízási jogviszonyban alkalmazott tanárokról az adott képzés megkezdésekor tájékoztatjuk a tanulókat.

A Facebook és Instagram Közösségi oldal esetén a Facebook Ireland Ltd. általános adatkezelési tájékoztatója a <https://hu-hu.facebook.com/privacy/explanation> és https://help.instagram.com/519522125107875 linken érhető el. Adatvédelmi kérdésekben a Facebook Ireland Ltd. adatvédelmi tisztviselőjével az alábbi felületen lehetséges a kapcsolatfelvétel: <https://www.facebook.com/help/contact/540977946302970>.

**Személyes adatok továbbítása harmadik országba, vagy nemzetközi szervezethez**

Az Adatkezelő a tanulók személyes adatait nem továbbítja sem harmadik országba, sem nemzetközi szervezethez, az internet határtalanságából adódóan azonban a fotó- és videófelvételeket a feltöltést követően bárki megismerheti. Az Adatkezelőnek nincs ráhatása arra, hogy az interneten közzétett felvételeket az azt megismerők mire használják fel, és ezért az Adatkezelő felelősséget nem vállal.

**Személyes adatok kezelésének időtartama**

A felnőttképzés nyújtásával kapcsolatos jelen pontban írt személyes adatokat az Adatkezelő a felnőttképzési szerződés megszűnését követő öt évig tartja nyilván és kezeli.

A hozzájárulás alapján készített, és a jelen tájékoztatóban írt online felületekre feltöltött fotókat nem töröljük, csak a hozzájárulás visszavonása esetén.

**Automatizált döntéshozatal és profilalkotás**

Egyik sem történik az adatkezelés során.

**\*\*\*\*\***

**III. AZ ÉRINTETT JOGAI AZ ADATKEZELÉSHEZ KAPCSOLÓDÓAN**

**Tájékoztatáshoz való jog**

Az érintettnek joga van az adatkezeléssel kapcsolatos tájékoztatáshoz, melyet az Adatkezelő jelen tájékoztató rendelkezésre bocsátása útján teljesít.

**Hozzájáruláson alapuló adatkezelések**

Amennyiben valamely adatkezelés jogalapja az érintett hozzájárulása, akkor jogosult bármikor a korábban az adatkezelésre adott hozzájárulását visszavonni. Fontos azonban tudnia, hogy a hozzájárulás visszavonása kizárólag azon adatokra vonatkozhat, amelyek kezelésének más jogalapja nincs. Amennyiben az érintett személyes adatok kezelésének más jogalapja nincs, abban az esetben a hozzájárulás visszavonását követően a személyes adatokat véglegesen és visszaállíthatatlanul töröljük. A hozzájárulás visszavonása a Rendelet alapján a visszavonás előtt a hozzájárulás alapján végrehajtott adatkezelés jogszerűségét nem érinti.

**Hozzáférési jog**

Az érintettet kérelmére az Adatkezelő bármikor a későbbiekben tájékoztatja, hogy a személyes adatainak kezelése folyamatban van-e és ha igen, akkor a személyes adatokhoz és a következő információkhoz hozzáférést biztosít:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel az Adatkezelő a személyes adatokat közölte vagy közölni fogja, ideértve különösen a harmadik országbeli címzetteket, illetve a nemzetközi szervezeteket;
4. a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. tájékoztatjuk továbbá azon jogáról, hogy kérelmezheti az Adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának, illetve bírósági eljárás megindításának joga;
7. ha az adatokat nem közvetlenül az érintettől gyűjtöttük, a forrásukra vonatkozó minden elérhető információ;
8. ha sor kerül automatizált döntéshozatalra, ennek tényéről, ideértve a profilalkotást is, valamint legalább ezekben az esetekben az alkalmazott logikáról, tehát arról, hogy az ilyen adatkezelés milyen jelentőséggel, és az érintettre nézve milyen várható következményekkel bír.

**Személyes adatok helyesbítéséhez való jog**

Az érintett bármikor jogosult arra, hogy kérésére indokolatlan késedelem nélkül helyesbítsük a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra is, hogy kérje a hiányos személyes adatok - egyebek mellett kiegészítő nyilatkozat útján történő - kiegészítését.

Kérjük, a személyes adataiban bekövetkezett változást mielőbb jelentse be, ezzel is megkönnyítve a jogszerű adatkezelést, valamint a jogainak érvényesülését.

**Törléshez való jog**

Az érintett jogosult arra, hogy kérésére Adatkezelő indokolatlan késedelem nélkül törölje a rá vonatkozó személyes adatokat, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtöttük vagy más módon kezeltük;
2. hozzájáruláson alapuló adatkezelés esetén visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre, vagy tiltakozik a közvetlen üzletszerzés céljából történő adatkezelés ellen;
4. a személyes adatokat jogellenesen kezeltük;
5. a személyes adatokat az Adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
6. a személyes adatok gyűjtésére az információs társadalommal összefüggő szolgáltatások kínálásával kapcsolatosan került sor.

**Az adatkezelés korlátozásához való jog**

Az érintett jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. vitatja a személyes adatok pontosságát; ez esetben a korlátozás arra az időtartamra vonatkozik, amely lehetővé teszi, hogy ellenőrizzük a személyes adatok pontosságát;
2. az adatkezelés jogellenes, és ellenzi az adatok törlését, ehelyett kéri azok felhasználásának korlátozását;
3. az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

**Tiltakozáshoz való jog**

Amennyiben a személyes adatok kezelésének az Adatkezelő jogos érdeke (Rendelet 6. cikk (1) bekezdés f) pont) a jogalapja, vagy az adatkezelés az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges (Rendelet 6. cikk (1) bekezdés e) pont) úgy az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a kezelése ellen, ideértve az említett rendelkezéseken alapuló profilalkotást is.

Ha az érintett személyes adatait az adatkezelő közvetlen üzletszerzés (tehát például tájékoztató levelek küldése) érdekében kezeli, jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatai közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

**Adathordozhatósághoz való jog**

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat az Adatkezelő egy másik adatkezelőnek továbbítsa, ha:

1. az adatkezelés az érintett hozzájárulásán, vagy a Rendelet 6. cikk (1) bekezdésének b) pontja szerinti szerződésen alapul; és
2. az adatkezelés automatizált módon történik.

**AZ ÉRINTETT JOGAINAK ÉRVÉNYESÍTÉSÉRE SZOLGÁLÓ ELJÁRÁSREND**

Az érintett a fenti jogait az [abanovak@ankk.hu](mailto:abanovak@ankk.hu) címre megküldött elektronikus levelében, az Adatkezelő székhelyére eljuttatott postai levélben, illetve az Adatkezelő székhelyén személyesen tudja gyakorolni. Az Adatkezelő az érintett kérelmének vizsgálatát és teljesítését a beérkezését követően indokolatlan késedelem nélkül megkezdi. A kérelem alapján tett intézkedéseinkről az Adatkezelő a beérkezésétől számított 30 napon belül tájékoztatja az érintettet. Amennyiben a kérelmet az Adatkezelőnek nem áll módjában teljesíteni, úgy 30 napon belül tájékoztatja az érintettet a megtagadás okairól és a jogorvoslati jogairól.

Az érintett halálát követő öt éven belül a jelen tájékoztatóban meghatározott, az elhaltat életében megillető jogokat az érintett által arra ügyintézési rendelkezéssel, illetve közokiratban vagy teljes bizonyító erejű magánokiratban foglalt, az Adatkezelőnél tett nyilatkozattal - ha az érintett egy adatkezelőnél több nyilatkozatot tett, a későbbi időpontban tett nyilatkozattal - meghatalmazott személy jogosult érvényesíteni. Ha az érintett nem tett ennek megfelelő jognyilatkozatot, a Polgári Törvénykönyv szerinti közeli hozzátartozója annak hiányában is jogosult a Rendelet 16. (helyesbítéshez való jog) és 21. cikkében (tiltakozáshoz való jog), valamint - ha az adatkezelés már az érintett életében is jogellenes volt vagy az adatkezelés célja az érintett halálával megszűnt – a Rendelet 17. (törléshez való jog) és 18. (az adatkezelés korlátozásához való jog) cikkében meghatározott, az elhaltat életében megillető jogokat érvényesíteni az érintett halálát követő öt éven belül. Az érintett jogainak e bekezdés szerinti érvényesítésére az a közeli hozzátartozó jogosult, aki ezen jogosultságát elsőként gyakorolja.

**\*\*\*\*\***

# IV. JOGORVOSLATI JOG AZ ADATKEZELÉSHEZ KAPCSOLÓDÓAN

A bírósági jogorvoslathoz való jogának érvényesítése érdekében az érintett a Társaságunkkal szemben bírósághoz fordulhat, ha megítélése szerint a Társaságunk, illetve az általunk megbízott vagy rendelkezésünk alapján eljáró adatfeldolgozó, vagy közös adatkezelő a személyes adatait a személyes adatok kezelésére vonatkozó jogszabályban, vagy az Európai Unió kötelező jogi aktusában meghatározott előírások megsértésével kezeli. A bíróság az ügyben soron kívül jár el. A per elbírálása a törvényszék hatáskörébe tartozik. A per - az érintett választása szerint - az érintett lakóhelye vagy tartózkodási helye, vagy a Társaságunk székhelye szerinti törvényszék (Szolnoki Törvényszék) előtt is megindítható.

A Nemzeti Adatvédelmi és Információszabadság Hatóságnál (NAIH) bejelentéssel a Társasággal szemben bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll, illetve hogy az adatkezeléshez kapcsolódó jogainak érvényesítését a Társaság korlátozza, vagy ezen jogainak érvényesítésére irányuló kérelmét elutasítja. A bejelentést az alábbi elérhetőségek valamelyikén lehet megtenni:

Nemzeti Adatvédelmi és Információszabadság Hatóság (NAIH)

Posta cím: 1530 Budapest, Pf.: 5.

Cím: 1125 Budapest, Szilágyi Erzsébet fasor 22/c

Telefon: +36 (1) 391-1400

Fax: +36 (1) 391-1410

E-mail: ugyfelszolgalat@naih.hu

URL: <http://naih.hu>

Szolnok, 2019.11.04.

\_\_\_\_\_\_\_\_\_\_\_\_\_\_\_\_\_\_\_\_\_\_

**Aba-Novák Agóra Nonprofit Kft.**

**Képv.: Molnár Lajos Milán ügyvezető**

**HOZZÁJÁRULÓ NYILATKOZAT**

**(18 éves kor felett)**

Alulírott,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(résztvevő)

hozzájárulok, hogy az **Aba-Novák Agóra Nonprofit Kft.** által szervezett képzéseken Rólam az adatkezelési tájékoztatóban írtak szerint kép- és hangfelvételek készüljenek és azokat felhasználja a tájékoztatóban írt célból.

|  |  |
| --- | --- |
| Igen | Nem |

Kijelentem, hogy az adatkezelési tájékoztatót megismertem.

Szolnok, 201..., …………..…

\_\_\_\_\_\_\_\_\_\_\_\_\_\_\_\_\_\_\_\_\_\_

aláírás

**HOZZÁJÁRULÓ NYILATKOZAT**

**(18 éves kor alatt)**

Alulírott,

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(törvényes képviselő)

mint

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(résztvevő)

törvényes képviselője, hozzájárulok, hogy az **Aba-Novák Agóra Nonprofit Kft.** által szervezett képzéseken gyermekemről az adatkezelési tájékoztatóban írtak szerint kép- és hangfelvételek készüljenek és azokat felhasználja a tájékoztatóban írt célból.

Törvényes képviselő:

|  |  |
| --- | --- |
| Igen | Nem |

Nyilatkozom, hogy a gyermek feletti felügyeleti jogokat én gyakorlom.

Kijelentem, hogy az adatkezelési tájékoztatót megismertem.

Szolnok, 201..., …………..…

\_\_\_\_\_\_\_\_\_\_\_\_\_\_\_\_\_\_\_\_\_\_

Törvényes képviselő aláírása